12 Službeni list Europske unije 19/Sv. 12 31996D0749 31.12.1996. SLUŽBENI LIST EUROPSKIH ZAJEDNICA L 342/5 ODLUKA VIJEĆA od 16. prosinca 1996. o praćenju provedbe instrumenata koje je donijelo Vijeće o ilegalnoj imigraciji, vraćanju osoba, nezakonitom zapošljavanju državljana trećih zemalja i o suradnji u provedbi naloga o protjerivanju (96/749/PUP) VIJEĆE EUROPSKE UNIJE, uzimajući u obzir Ugovor o Europskoj uniji, a naročito njegov članak K.3. stavak 2. točku (a), uzimajući u obzir program prioriteta koji je Vijeće donijelo 30. studenoga 1993. u Bruxellesu kojim se posebno poziva na pripremu godišnjeg izvješća o postignućima na području pravosuđa i unutarnjih poslova, kao i rezoluciju Vijeća od 14. listopada 1996. kojom se postavljaju prioriteti suradnje u području pravosuđa i unutarnjih poslova za razdoblje od 1. srpnja 1996. do 30. lipnja 1998. (') budući da se u članku K.1. stavku 3. točki (c) Ugovora kaže da države članice suzbijanje ilegalne imigracije, boravka i rada državljana trećih zemalja na području država članica shvate kao stvar od zajedničkoga interesa; budući da će praćenje od strane država članica provedbe instru- menata koje je Vijeće donijelo u ovom području iznijeti na vidjelo konkretne učinke rada Vijeća po tom pitanju i omogućiti korisne naputke za njegov budući rad, ODLUČILO JE: Članak 1. Pripremanje upitnika Svake godine Predsjedništvo šalje državama članicama upitnik, čija namjena je pokazati kako one provode instrumente koje je donijelo Vijeće, a tiču se ilegalne imigracije, vraćanja osoba, nezakonitog zapošljavanja državljana trećih zemalja i suradnje u provedbi naloga o protjerivanju. () SL C 319, 26.10.1996., str. 1. Članak 2. Sadržaj upitnika Upitnik se odnosi na sljedeće stvari: — propise koje su države članice donijele tijekom prethodne godine, a tiču se bilo kojeg područja sadržanog u instru- mentima o kojima je riječ u članku 1., — bilo koje poteškoće na koje se nailazilo prilikom donošenja dotičnih propisa, — wvjerojatnost da će propisi o kojima je riječ u prvoj alineji biti donijeti u skoroj budućnosti, — praktičnu primjenu gore spomenutih instrumenata i propisa. Članak 3. Ocjena odgovora Glavno tajništvo Vijeća, na osnovi odgovora dobivenih od država članica, sastavlja izvješće i podnosi ga Vijeću. Članak 4. Prva provedba Prvi upitnik šalje se državama članicama najkasnije do 30. lipnja 1997. i odnosi se na razdoblje od stupanja na snagu Ugovora o Europskoj uniji. Sastavljeno u Bruxellesu 16. prosinca 1996. Za Vijeće Predsjednik M. D. HIGGINS